
           Община Момчилград
           Област  КърджалИ

                             Момчилград 6800, ул. „26-ти декември” № 12, тел. 03631/78-41, факс 03631/78-49, е-mail: obshtina@momchilgrad.bg

Изх.№  ........................................ /………..……… 2025 г.

ДО
ЗАСЕДАНИЕТО НА 
ОБЩИНСКИ СЪВЕТ

ГР. МОМЧИЛГРАД
ДОКЛАДНА ЗАПИСКА
ОТ ИЛКНУР КЯЗИМ – КМЕТ НА ОБЩИНА МОМЧИЛГРАД

Относно: Вземане на решение за приемане на актуализиран План за интегрирано развитие на община Момчилград за периода 2021-2027 година.
УВАЖАЕМИ  ГОСПОДИН  ПРЕДСЕДАТЕЛ,

            УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Планът за интегрирано развитие на община (ПИРО) Момчилград 2021-2027 година е разработен на основание чл. 13 от Закона за регионалното развитие (ЗРР) и чл. 19 от Правилника за прилагане на ЗРР, както и съгласно Методическите указания за разработване и прилагане на ПИРО за периода 2021-2027 г. от март 2020 г. на Министерството на регионалното развитие и благоустройството.
В своята същност Планът за интегрирано развитие на община Момчилград (ПИРО) 2021-2027 г. е основополагащ, стратегически документ и важен инструмент за управлението на общината през настоящия програмен период. Пространственият обхват на ПИРО включва цялата територия на общината. Определени са зони за прилагане на интегриран подход за удовлетворяване на идентифицираните нужди и за подкрепа на потенциалите за развитие и на възможностите за коопериране със съседни общини. 

Основната цел на Плана за интегрирано развитие на община Момчилград е да предложи обща рамка и последователност от конкретни действия за устойчиво и интегрирано развитие на местно ниво, обединени в конкретна програма за действие. Общинският план на Момчилград е оперативен документ, обединяващ целите и начините за тяхното постигане, при задължително съответствие с Интегрираната териториална стратегия за развитие на Южен централен регион от ниво 2 и действащите устройствени планове.

Заложените в ПИРО цели, приоритети, мерки и дейности са условие за кандидатстване на Общината по различни европейски и национални програми.

Предстои отварянето на прием по Интервенция „II.Г.6 - Инвестиции в основни услуги и дребни по мащаби инфраструктура в селските райони“ от Стратегически план за развитие на земеделието и селските райони на Република България за периода 2023-2027 г.
Допустимите дейности/инвестиции са:
1. Строителство, реконструкция и/или рехабилитация на линейна публична инфраструктура:

1.1. Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях;

1.2. Строителство, реконструкция и/или рехабилитация на нови и съществуващи общински пътища и съоръженията и принадлежностите към тях;

1.3. Изграждане, реконструкция и/или рехабилитация на водоснабдителни системи и съоръжения в агломерации с под 2000 е.ж. в селските райони.

2. Площи за широко обществено ползване и спорт:

2.1. Изграждане и/или обновяване на площи за широко обществено ползване, предназначени за трайно задоволяване на обществените потребности от общинско значение;

2.2. Изграждане, реконструкция, ремонт, оборудване и/или обзавеждане на спортна инфраструктура.

3. Сградна публична инфраструктура:

3.1. Реконструкция, ремонт, оборудване и/или обзавеждане на общинска образователна инфраструктура с местно значение в селските райони;

3.2. Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност, вкл. и дейности за производство на енергия от възобновяеми енергийни източници за собствени нужди;

3.3. Реконструкция, ремонт, реставрация, закупуване на оборудване и/или обзавеждане на обекти, свързани с културния живот.

В тази връзка се предлагат следните допълнения в ПИРО Момчилград:

1. Към Мярка 1.3. Подкрепа за развитие на бизнеса и привличане на нови инвестиции се добавя нова дейност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност, вкл. и дейности за производство на енергия от възобновяеми енергийни източници за собствени нужди“;

2. Към ПРИОРИТЕТНО НАПРАВЛЕНИЕ 1: РАЗВИТИЕ НА ОБЩИНСКАТА ИКОНОМИКА, БАЗИРАНА НА МЕСТНИТЕ ТРАДИЦИИ И РЕСУРСИ се добавя нова мярка със следните дейности:

„Мярка 1.5 Насърчаване изграждането на местната инфраструктура, обновяването на селата, предлагането на местни основни услуги и опазването на местното културно и природно наследство:

· Изграждане, реконструкция и/или рехабилитация на нови и съществуващи общински пътища, улици и тротоари, и съоръженията и принадлежностите към тях;

· Изграждане и/или обновяване на площи за широко обществено ползване, предназначени за трайно задоволяване на обществените потребности от общинско значение за подобряване на микроклимата и рекреационна дейност, включително паркове, градини, улично озеленяване и площади;

· Изграждане, реконструкция, ремонт, оборудване и/или обзавеждане на спортна инфраструктура;

· Реконструкция, ремонт, оборудване и/или обзавеждане на общинска образователна инфраструктура с местно значение в селските райони;

· Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност, вкл. и дейности за производство на енергия от възобновяеми енергийни източници за собствени нужди;

· Реконструкция, ремонт, реставрация, закупуване или обновяване на оборудване и/или обзавеждане на обекти, свързани с културния живот;

· Изграждане и/или обновяване на туристическа информация и обозначаване на туристически обекти, включително изграждане и/или поставяне на информационни съоръжения.“

3. Формулировките на дейностите в Мярка 2.1. Подобряване състоянието на общинската пътна мрежа се разширяват с „и съоръженията и принадлежностите към него“ и се добавят нови дейности:

· Основен ремонт на общински път KRZ3383 /III – 508, Балабаново - Джебел/ - мах. Дружба от км 0+000 до км 0+960;

· Основен ремонт на общински път KRZ3410 / KRZ2384, п.к. III - 508 -  Седлари / - Върхари от км 0+000 до км 2+070" - Участък от км 0+000 до км 2+000;

· Основен ремонт на общински път KRZ1391 /III-5902, п.к. Звездел - п.к. Голяма Чинка/ - Конче - мах. Своба - Синделци - мах. Дилянка от км 0+000 до км 2+118,10;

· Основен ремонт на общински път KRZ1373 /I-5, Момчилград - Подкова/ - Каменец – Птичар от км 5+294 до км 8+000;

· Основен ремонт на общински път KRZ2390 /III-5902, п.к. Звездел - Конче/ - Седефче - Граница общ. (Момчилград - Крумовград) - мах Тополица - (III-5902) от км 0+000 до км 3+231.
4. В Мярка 2.2. Рехабилитация на уличната инфраструктура в населените места и осигуряване на паркирането се добавя нова дейност „Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях“.
5. В Мярка 2.4. Благоустрояване и озеленяване на паркове и междублокови пространства се добавя нова дейност „Изграждане и/или обновяване на площи за широко обществено ползване, предназначени за трайно задоволяване на обществените потребности от общинско значение, включително паркове, градини, улично озеленяване“.
6. Мярка „Благоустрояване на публични пространства“ става „Благоустрояване на публични пространства и общинската спортна инфраструктура“ и към нея се добавят две нови дейности „Изграждане и/или обновяване на площи за широко обществено ползване, предназначени за трайно задоволяване на обществените потребности от общинско значение, включително улично озеленяване и площади“ и „Изграждане, реконструкция, ремонт, оборудване и/или обзавеждане на спортна инфраструктура“.
7. Към ПРИОРИТЕТНО НАПРАВЛЕНИЕ 2: ИНВЕСТИЦИИ В БЛАГОУСТРОЯВАНЕ НА НАСЕЛЕНИТЕ МЕСТА се добавя нова мярка със следните дейности:

„Мярка 2.9. Благоустрояване на общинския сграден фонд, включително с въвеждане на мерки за енергийна ефективност, за повишаване на качеството на предлаганите услуги и подобряване на средата:

· Реконструкция, ремонт, оборудване и/или обзавеждане на общинска образователна инфраструктура с местно значение в селските райони

· Реконструкция, ремонт, реставрация, закупуване на оборудване и/или обзавеждане на обекти, свързани с културния живот

· Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност, вкл. и дейности за производство на енергия от възобновяеми енергийни източници за собствени нужди.“

8. Мярка 3.4. Изграждане на туристическа инфраструктура става „Изграждане на специализирана инфраструктура за оползотворяване на туристическите ресурси и развитието на различни видове туризъм, включително техническата инфраструктура до и в туристическите обекти“ и към нея се добавят следните дейности:

· Изграждане и/или обновяване на площи за широко обществено ползване, предназначени за трайно задоволяване на обществените потребности от общинско значение, вкл. паркове, градини, улично озеленяване и площади

· Реконструкция и/или рехабилитация на нови и съществуващи общински пътища, улици и тротоари, и съоръженията и принадлежностите към тях

· Изграждане, реконструкция, ремонт, оборудване и/или обзавеждане на спортна инфраструктура.

9. Към Мярка 3.5 Опазване на околната среда и превенция на рисковете от климатичните промени се добавя нова дейност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност, вкл. и дейности за производство на енергия от възобновяеми енергийни източници за собствени нужди“.
10. Към Мярка 3.6 Инвестиции в културна инфраструктура и културния календар на общината се добавя нова дейност „Реконструкция, ремонт, реставрация, закупуване на оборудване и/или обзавеждане на обекти, свързани с културния живот“.

11. Към Мярка 4.1. Ремонт и реконструкция на детски заведения, включително внедряване на мерки за енергийна ефективност се добавя нова дейност „Реконструкция, ремонт, оборудване и/или обзавеждане на общинска образователна инфраструктура – детски заведения с местно значение в селските райони“.

12. Към Мярка 4.2. Подобряване на средата за обучение на учениците в училищата, включително внедряване на мерки за енергийна ефективност се добавя нова дейност „Реконструкция, ремонт, оборудване и/или обзавеждане на общинска образователна инфраструктура - училища с местно значение в селските райони“.
13. Към ПРИОРИТЕТНО НАПРАВЛЕНИЕ 4: ПОДОБРЯВАНЕ ДОСТЪПА ДО КАЧЕСТВЕНО ОБРАЗОВАНИЕ, ЗДРАВЕОПАЗВАНЕ И СОЦИАЛНИ УСЛУГИ се добавя нова мярка – „Мярка 4.7. Реконструкция и/или рехабилитация на нови и съществуващи общински пътища, улици и тротоари, и съоръженията и принадлежностите към тях с цел намаляване на нивото на праховите частици в атмосферата, за безпроблемно придивижване на пациентите и на здравните екипи и осигуряване на достъпна среда.“
Предложените промени в ПИРО са условие за кандидатстване на Общината по предстоящия прием по Интервенция „II.Г.6 - Инвестиции в основни услуги и дребни по мащаби инфраструктура в селските райони“ от Стратегически план за развитие на земеделието и селските райони на Република България за периода 2023-2027 г. 

Съгласно чл. 13, ал. 4 от ЗРР „Планът за интегрирано развитие на община се приема от общинския съвет по предложение на кмета на общината“. Поради тази причина предлагам Общински съвет да приеме следното:


проекто
РЕШЕНИЕ:
На основание чл.21, ал.1, т.12 от ЗМСМА, чл.23 и чл.24 от ЗРР и чл.22 от ППЗРР
Общински съвет – Момчилград
Р Е Ш И :

1. Приема актуализиран План за интегрирано развитие на община Момчилград за периода 2021-2027 г.
С уважение,

ИЛКНУР КЯЗИМ

Кмет на Община Момчилград

Съгласувал:






инж. Севдалин Огнянов



…………
дата: …………

Директор на дирекция УТКРЕПП

Изготвил:


Нефизе Салиф





…………
дата: …………

Началник отдел ЕПП 

